Sârbii cer în stradă demisia președintelui Vucic. „E o revoluție”
Zeci de mii de sârbi au ieșit în stradă împotriva autorităților și au cerut demisia președintelui Aleksandar Vucic. Au blocat străzile din orașul Kragujevac, capitala regiunii Šumadija, într-o nouă dovadă de furie după tragedia din toamna anului trecut, când 15 oameni au murit în momentul în care acoperișul unei gări s-a prăbușit.